Diari Oficial de la Generalitat Valenciana


Sumari del DOGV 6006, del 05-05-2009 (2009/4709)

RESOLUCIÓ de 6 d'abril de 2009, de la directora general de Producció Agrària, per la qual s'establix la convocatòria per a l'any 2009 de les ajudes destinades a la subscripció d'assegurances agràries del Pla Nacional d'Assegurances Agràries Combinades.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6006

Data del DOGV
:   05-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/4709


Data del document
:   06-04-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda a l'agricultura
    * ajuda pública
    * segur agrícola
    * sinistre
    * suport econòmic

RESOLUCIÓ de 6 d'abril de 2009, de la directora general de Producció Agrària, per la qual s'establix la convocatòria per a l'any 2009 de les ajudes destinades a la subscripció d'assegurances agràries del Pla Nacional d'Assegurances Agràries Combinades. [2009/4709]  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Estos aspectes depenen de la llei anual de pressupostos, en estos moments la Llei 17/2008, de 29 de desembre, de Pressupostos de la Generalitat per al 2009.   
S'ha publicat l'Orde de 17 de febrer de 2009, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries del Pla Nacional d'Assegurances Agràries Combinades, amb data 26 de febrer de 2009, DOCV núm. 5963, i la Resolució de 27 de març de 2009, de la directora general de Producció Agrària, per la qual es despleguen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2009 i següents (DOCV núm. 5986, d'1 d'abril de 2009), sense que es determine este aspecte. Mitjançant la present resolució se'n determina tant la línia pressupostària com l'import global màxim.  
A l'efecte de les disposicions del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en esta resolució s'adapten als requisits establits en els articles 12 i 16 del Reglament 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament 70/2001 (DOUE L358, de 16.12.06). La informació resumida del règim d'ajudes ha sigut remesa a la Comissió Europea, i s'ha assignat el número de registre de l'ajuda XA261/2008.  
Per tot això, en virtut del que s'establix en l'article 70 de la Llei 5/1983, de 30 de desembre, del Consell (en la redacció feta en la Llei 12/2007, de 20 de març), sobre la base de les competències establides en el Decret 121/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, i fent ús de les atribucions conferides en la disposició addicional primera de l'orde de bases, resolc:  
Apartat primer  
Establir l'import global màxim per a la resolució d'expedients de la convocatòria de l'exercici 2009 de l'Orde de 17 de febrer de 2009, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries del Pla Nacional d'Assegurances Agràries Combinades (DOCV núm. 5963, de 26 de febrer de 2009).  
Aplicació pressupostària:  
57.64.94.3342.   
Programa 714.20, Foment i garantia agrària.   
Capítol 4.   
Línia T3092.  
Import global màxim: 02.118.335 euros.  
Apartat segon  
El règim de recursos que és procedent és el recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació, d'acord amb el que es preveu en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de 13 de gener, o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, d'acord amb el que s'establix en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, tot això sense perjudici que s'utilitze qualsevol altra via que es considere oportuna.  
València, 6 d'abril de 2009.- La directora general de Producció Agrària: Laura Peñarroya Fabregat.